ไฮคิว!! คู่ตบฟ้าประทาน
ไฮคิว!! คู่ตบฟ้าประทาน () เป็นการ์ตูนญี่ปุ่น ผลงานของ ฮารุอิจิ ฟุรุดาเตะ ตีพิมพ์ในนิตยสาร โชเน็งจัมป์รายสัปดาห์ ตั้งแต่เดือนกุมภาพันธ์ ปี 2555 ปัจจุบันมีฉบับรวมเล่มออกมาแล้ว 18 เล่ม (ญี่ปุ่น) และต่อมาถูกสร้างเป็นอนิเมะซีซั่นแรก ออกฉายในเดือนเมษายน ปี พ.ศ. 2557 (ญี่ปุ่น)
ซีซั่นที่สองของอนิเมะออกอากาศในตุลาคม ปี พ.ศ. 2558 (ญี่ปุ่น)
เรื่องราวของ ฮินาตะ โชโย เด็กหนุ่มผู้เริ่มต้นเล่นวอลเลย์บอลหลังจากที่ได้เห็น "สมอลล์ไจแอนท์" ที่กำลังแข่งขันวอลเลย์บอลอยู่ ในสมัยที่เขายังเรียนในระดับประถมศึกษา หลังจากนั้น ฮินาตะ ได้ทุ่มเทอย่างมากให้กับการเล่นวอลเลย์บอล จนเขาสามารถพาทีมโรงเรียนยูคิงาโอกะเข้าร่วมการแข่งขันวอลเลย์บอลเป็นครั้งแรก และครั้งสุดท้ายสำหรับเขาในสมัยเรียนชั้นมัธยมศึกษาตอนต้น
แต่ทีมโรงเรียนยูคิงาโอกะของฮินาตะนั้นต้องพบกับความพ่ายแพ้อย่างย่อยยับให้กับทีมของ โรงเรียน คิตางาวะ ไดอิจิ ที่มีผู้เล่นอย่าง คาเงยามะ โทบิโอะ นักวอลเลย์บอลอัจฉริยะ ฉายา ราชาแห่งสนาม ร่วมอยู่ในทีมนั้นด้วย แม้การแข่งขันจะสิ้นสุดลงแล้ว แต่สำหรับตัวฮินาตะนั้นเขากลับมีความมุ่งมั่นและตั้งใจว่าสักวันหนึ่งเขาจะต้องเอาชนะ คาเงยามะ ให้จงได้
จนมาถึงชั้นมัธยมปลาย ฮินาตะ ได้เข้ามาเรียนที่โรงเรียนมัธยมปลายคาราสึโนะ และเข้าชมรมวอลเลย์บอล ฮินาตะต้องพบกับความประหลาดใจอย่างมาก เมื่อพบว่า คาเงยามะ คนที่เขาตั้งใจว่าจะต้องเอาชนะให้ได้ ก็อยู่ชมรมวอลเลย์บอลที่นี่ด้วยเหมือนกัน เมื่อเป็นเช่นนี้แล้ว ฮินาตะ จะทำเช่นไร เมื่ออดีตคู่แข่งที่หมายจะเอาชนะให้จงได้ กลับกลายมาเป็นเพื่อนร่วมทีมซะงั้น!!!
หมายเลขเสื้อเบอร์ 10
เด็กหนุ่มผู้ร่าเริง และกระตือรือร้นที่จะพัฒนาทักษะของตนเองอยู่เสมอ ๆ แต่ก็มักจะมีปัญหาเวลาพูดคุยกับคนอื่น ฮินาตะ เล่นในตำแหน่งมิดเดิลบล็อก เพราะมีพลังในการกระโดดได้สูงอย่างน่าเหลือเชื่อ และมีการตบลูกที่สุดยอด ประกอบกับความคล่องตัวของเขาจึงได้เปรียบในการเป็น "ตัวล่อที่แข็งแกร่ง"สามารถเปลี่ยนตำแหน่งในสนามได้อย่างรวดเร็วถึงแม้ว่าจะมีร่างกายเล็กก็ตาม
หมายเลขเสื้อเบอร์ 9
นักเรียนปีหนึ่งของคาราสึโนะ แม้คาเงยามะเขาจะเป็นอัจฉริยะด้านวอลเลย์บอล จนได้รับฉายาว่า ราชาแห่งสนาม แต่ด้วยความเป็นคนเข้มงวดมากทั้งต่อตนเอง และเพื่อนร่วมทีม จึงถูกปฎิเสธและกีดกันออกจากทีม แต่พอได้มาเรียนอยู่ม.ปลายร่วมทีมวอลเลย์บอลกับฮินาตะ นิสัยของเขาเริ่มเปลี่ยนไป เริ่มที่จะเรียนรู้และเข้าใจถึงความสำคัญของการทำงานเป็นทีม
หมายเลขเสื้อเบอร์ 1
กัปตันทีมวอลเลย์บอล นักเรียนชั้นปีที่ 3 ผู้มีบุคลิกอ่อนโยน เถรตรงดั่งเช่นลูกศร แต่เวลาเขาโกรธนั้นจริงจัง และน่ากลัวมาก
หมายเลขเสื้อเบอร์ 2
รองกัปตันทีมวอลเลย์บอล ผู้แสนอ่อนโยน โอบอ้อมอารีต่อเพื่อนร่วมทีม และเขายังเป็นผู้ประสานงานภายในทีมอีกด้วย ถึงแม้บางครั้งคำพูดออกจะดูรุนแรงไปบ้าง เล่นตำแหน่งเซ็ตเตอร์
หมายเลขเสื้อเบอร์ 3
เอซของทีมวอลเลย์บอล ที่มีทั้งชั้นเชิง และเทคนิคในการ
เล่นวอลเลย์บอลสูงมาก เขาจึงได้รับการยอมรับ และนับถือมากจากสมาชิกในทีม แต่เนื่องจากอาซึมาเนะมีบุคคลิกค่อนข้างเงียบ มีความรับผิดชอบสูง ทำให้ในบางครั้งเขากลับดูอ่อนแอ และขาดความมั่นใจในตัวเอง
หมายเลขเสื้อเบอร์ 4
ชอบพูดจาเสียงดัง นิสัยร่าเริง และขี้อายมากกับผู้หญิง เขามีปฏิกิริยาการตอบสนองที่รวดเร็วคล่องตัวมาก ความสามารถในการป้องกันและทักษะของลิบเบอโร่ ทำให้เขาได้รับฉายาว่า เทพผู้พิทักษ์ของทีมคาราสุโนะ (ผู้เล่นที่สูงน้อยที่สุดในทีม)
หมายเลขเสื้อเบอร์ 5
แม้บุคคลิกออกจะดูน่ากลัว ไม่ว่าจะเป็นหน้าตา หรือ น้ำเสียง แต่ทานากะนั้นกลับเป็นพี่ชายที่ดูแลรุ่นน้องในทีมได้เป็นอย่างดี เขายังเป็นผู้เล่นวอลเลย์บอลที่เต็มไปด้วยความกล้า!
หมายเลขเสื้อเบอร์ 6
ผู้เล่น ปีสองเล่นตำแหน่งวิงสไปเกอร์ (ตัวตบ) เป็นคนมีนิสัยเงียบๆไม่ค่อยมั่นใจในตัวเอง เขาเป็นคนที่นิชิโนยะและทานากะค่อยข้างเกรงกลัว รวมถึงปีหนึ่งบางคนด้วยเช่นกัน หนึ่งในสมาชิกที่เคยหนีจากการฝึกอบรมของโค้ชอุไคแต่ก็กลับมาในภายหลัง ได้รับความไว้วางใจจากเพื่อนร่วมทีมให้เป็นว่าที่กัปตันทีมคนต่อไปของชมรม
หมายเลขเสื้อเบอร์ 7
ผู้เล่นปีสองในตำแหน่งมิดเดิลบล็อกของคาราสึโนะ และเขาก็เป็นหนึ่งในสมาชิกที่เคยหนีจากการฝึกอบรมของโค้ชอุไคแต่ก็กลับมาในภายหลัง เป็นคนที่มีทรงผมคล้ายๆกับทานาก
หมายเลขเสื้อเบอร์ 8
ผู้เล่นปีสองในตำแหน่งวิงสไปเกอร์ หนึ่งในสมาชิกที่เคยหนีจากการฝึกอบรมของโค้ชอุไค
หมายเลขเสื้อเบอร์ 11
หนุ่มแว่นเรียนเก่ง หัวดี ด้วยความสูงอันโดดเด่น และมีการเล่นวอลเลย์บอลป้องกันอันฉลาดมาก เขาจึงไม่คิดที่จะพึ่งพาการกระโดดของฮินาตะที่เล่นในตำแหน่งเดียวกัน นอกจากนี้เขายังชอบยั่วโมโหคาเงยามะโดยเรียกเขาว่า "ราชา" อีกต่างหาก ซึกิชิมะนั้นมีเหตุผลที่ทำให้เขามีทัศนคติว่าไม่ควรใช้ความพยายามมากจนเกินไปในการทำกิจกรรมของชมรม สุดท้ายต้องจบลงด้วยการบาดเจ็บ
หมายเลขเสื้อเบอร์ 12
เพื่อนสนิทกับซึกิชิมะเป็นคนที่ค่อนข้างขี้อายพอสมควร ตำแหน่งตัวบล็อก มีความสามมารถในการกระโดดเสิร์ฟ แม้ในช่วงแรกจะไม่ประสบความสำเร็จ แต่ได้รับกำลังใจจากเพื่อนร่วมทีม ทำให้เขาเกิดความเชื่อมั่นว่าต้องทำมั่นให้สำเร็จในครั้งหน้าที่มีการแข่งขัน
ผู้จัดการทีม
ครูฝึก/โค้ชอื่นๆ
ทีมวอลเลย์บอลโรงเรียนเนโกะมะ เป็นทีมคู่ปรับกับคาราสึโนะมาอย่างยาวนาน โดย 'อุไค อิทเคย์' อดีตโค้ชของทีมคาราสึโนะนั้นรู้จักกับโค้ชของฝ่ายโรงเรียนเนโกะมะ ทั้งสองทีมเคยปะทะกันอย่างสูสีและดุเดือดจนขึ้นชื่อว่าเป็น'สงครามกองขยะ' (แมวและฝูงอีกา) ทีมวอลเลย์บอลเนโกะมะไม่ใช่ทีมที่เน้นกำลังรบหรือมีลีลาฉูดฉาดมากเสียเท่าไหร่ แต่จะใช้ความสัมพันธ์จากคนในทีมให้เป็นประโยชน์ อ่านการเคลื่อนไหว ลักษณะการบุก และวิธีป้องกันที่เหมาะสมที่สุดสำหรับทีมคู่แข่งในแมทซ์นั้นๆ เมื่อพบช่องโหว่หรือจุดอ่อนจึงทำการสกัดทำแต้มไป
โควซุเมะ เคนมะ
เซตเตอร์ปี 2 เปรียบเสมือนหัวใจและสมองของทีม เมื่อก่อนไม่มีความสนใจในกีฬาวอลเลย์บอล จนกระทั่ง'คุโรโอะ เท็ตสึโระ'ซึ่งเป็นเพื่อนสมัยเด็กชักชวนให้มาเล่นด้วยกัน ถึงร่างกายจะไม่สูงใหญ่ หรือดูไม่มีพรสวรรค์ในด้านกีฬา แต่เขาก็มีความสามารถในการดึงฝีมือของเพื่อนร่วมทีมและอ่านเกมส์ของคู่ต่อสู้ได้อย่างทะลุปรุโปร่ง เคยเจอกับฮินาตะโดยบังเอิญในระหว่างที่เดินทางมาซ้อมแข่งกับโรงเรียนคาราสึโนะ